Nafarroako Parlamentuko Eledunen Batzarrak, 2020ko uztailaren 3an egindako bilkuran, ondoko adierazpena onetsi zuen:

“1. Nafarroako Parlamentuak bere babesa eta elkartasuna adierazten dizkie Agoizko Siemens Gamesako plantan iragarritako itxierak ukitutako 239 langileei.

2. Nafarroako Parlamentuak adierazten du ez dagoela ados produkzioa beste leku batera eramateko erabakiarekin, eskualdeko ingurune sozial eta ekonomikoan izanen duen inpaktuagatik.

3. Nafarroako Parlamentuak Nafarroako Gobernuari dei egiten dio, Trantsizio Ekologikorako Ministerioarekin, enpresarekin eta sindikatuekin batera jardun dezan, enplegua mantentzeko eta Nafarroa energia berriztagarrien arloan erreferentziazko erkidego gisa finkatzeko helburuarekin” (10-20/DEC-00058).

Iruñean, 2020ko uztailaren 3an

Lehendakaria: Unai Hualde Iglesias